কী হল পাকিস্তানে! হঠাৎ করে দেশ ছাড়ছেন মেধাবীরা!

ওয়েবডেস্ক- ভয়ঙ্কর সংকটে পাকিস্তান (Pakistan)! মেধাবীদের (Talented) দেশ ছাড়ার ধুম পড়েছে পাকিস্তানে। পরিসংখ্যানই সামনে একাধিক তথ্য তুলে ধরছে, ফলে বিষয়টিকে ধামাচাপার দেওয়ার কোনও যুক্তিই নেই পাক সরকারের।

তথ্য অনুযায়ী, গত ২৪ মাসে পাঁচ হাজার চিকিৎসক, ১১ হাজার ইঞ্জিনিয়ার ও ১৩ হাজার অ্যাকাউট্যান্ট দেশ ছেড়েছেন। শাহবাজ শরিফের (Shahbaz Sharif) আমলে ঘোরতর সংকটের মুখে পাকিস্তান, সেটাই মত বিশেষজ্ঞদের।

সম্প্রতি প্রবাসী পাকিস্তানিদের উদ্দেশে দেওয়া এক ভাষণে আসিম মুনির (Asim Munir) এই দেশত্যাগকে ‘ব্রেন ড্রেন’ নয়, বরং ‘ব্রেন গেইন’ (‘Brain drain’, but ‘Brain gain’) বলে উল্লেখ করেন। তিনি যতই বাস্তব চিত্রকে এড়িয়ে যেতে চেষ্টা করুন, আসলে বাস্তব পরিসংখ্যান তার উল্টো কথাই বলছে।

প্রাক্তন সিনেটর মুস্তাফা নওয়াজ খোখার এই রিপোর্ট সামনে এনে বলেন, “রাজনীতি ঠিক না করলে অর্থনীতি কোনওদিন চাঙ্গা হবে না। পাকিস্তান বিশ্বের চতুর্থ বৃহত্তম ফ্রিল্যান্সিং হাব। ইন্টারনেট বন্ধের এই দেশের ১.৬২ বিলিয়ন ডলার ক্ষতি হচ্ছে। ২.৩৭ মিলিয়ন ফ্রিল্যান্সিং চাকরি ঝুঁকিতে।

আরও পড়ুন-  কী হল পাকিস্তানে! হঠাৎ করে দেশ ছাড়ছেন মেধাবীরা!

পকিস্তানের ‘ব্যুরো অফ ইমিগ্রেশন অ্যান্ড ওভারসিস এমপ্লয়মেন্ট’ দফতরের রিপোর্টে এই উদ্বেগজনক তথ্য সামনে রাখা হয়েছে। সেই তথ্য অনুযায়ী, ২০২৪ সালের ৭২৭,০০০-এর বেশি পাকিস্থানি চাকরির জন্য রেজিস্টেশন করেছেন। ২০২৫ সালের এই সংখ্যা ৬৮৭,০০০ এই সংখ্যায় পৌঁছেছে। এখানে উল্লেখযোগ্য বিষয় হল, এখানে যে শ্রমিক বা মজদূর শ্রেণির মানুষই পাকিস্তান ছাড়ছে তা নয়। শিক্ষিত পেশাদার যুবক-যুবতীরাও দেশ ছাড়ছেন।

সম্প্রতি পাকিস্তানের সবচেয়ে বেশি ক্ষতি হয়েছে স্বাস্থ্যসেবা খাতের উপর। ২০১১ থেকে ২০২৪ সালের মধ্যে, পাকিস্তানে নার্সদের অভিবাসনের ক্ষেত্রে অভূতপূর্ব ২,১৪৪% বৃদ্ধি দেখা গেছে। সাদা পোশাকধারী পেশাদারদের হঠাৎ করে দেশত্যাগের ফলে শাহবাজ শরিফের নেতৃত্বাধীন সরকার বিমানবন্দরগুলিতে নিয়ন্ত্রণ আরও কঠোর করতে বাধ্য হয়েছে। প্রকৃতপক্ষে, চোরাচালান এবং ভিক্ষাবৃত্তির চক্রের উদ্বেগের মধ্যে, ২০২৫ সালে পাকিস্তানের বিমানবন্দর থেকে ৬৬,১৫৪ জন যাত্রীকে নামিয়ে দেওয়া হয়েছিল, যা আগের বছরের তুলনায় প্রায় দ্বিগুণ। তাছাড়া, ভিক্ষাবৃত্তি এবং অবৈধ অভিবাসনের জন্য উপসাগরীয় দেশ এবং অন্যান্য দেশ থেকে হাজার হাজার পাকিস্তানিকে নির্বাসিত করা হয়েছিল।

The post কী হল পাকিস্তানে! হঠাৎ করে দেশ ছাড়ছেন মেধাবীরা! first appeared on KolkataTV.

The post কী হল পাকিস্তানে! হঠাৎ করে দেশ ছাড়ছেন মেধাবীরা! appeared first on KolkataTV.