মরান খান সম্পূর্ণ সুস্থ, মৃত্যুর গুজব উড়িয়ে আর কী জানাল আদিয়ালা জেল কর্তৃপক্ষ?

ওয়েব ডেস্ক: সত্যিই কি অসুস্থ জেলবন্দি ইমরান খান (Imran Khan)? দাবি করা হচ্ছে, ইমরান খানকে হয়তো জেলের ভিতরেই খুন করা হয়েছে। ইতিমধ্যেই পাকিস্তান জুড়ে বিক্ষোভ শুরু হয়েছে। মৃত্যু-জল্পনার মধ্যেই বিবৃতি দিলেন পাকিস্তানের আদিয়ালা জেল (Pakistan’s Adiala Jail) কর্তৃপক্ষ। বিবৃতি প্রকাশ করল পাকিস্তানের আদিয়ালা জেল, যেখানে ২০২৩ সাল থেকে বন্দি রয়েছেন পাকিস্তানের ক্রিকেট দলের প্রাক্তন অধিনায়ক ইমরান। বিবৃতিতে ইমরানের স্বাস্থ্য সংক্রান্ত জল্পনাকে ‘ভিত্তিহীন’ বলে উড়িয়ে দেওয়া হয়েছে। ইমরান জেলে ভাল আছেন, সে কথা জানিয়ে পাক প্রতিরক্ষামন্ত্রী।

দু’বছরেরও বেশি সময় ধরে জেলবন্দি পাকিস্তানের প্রাক্তন প্রধানমন্ত্রী ইমরান খান। একাধিক মামলায় অভিযুক্ত ইমরান ২০২৩ সাল থেকে জেলবন্দি। চলতি বছরের গোড়ায় আল কাদির ট্রাস্ট দুর্নীতি মামলায় দোষী সাব্যস্ত করে তাঁকে ১৪ বছর জেলের সাজা দিয়েছে আদালত। বিগত দুইদিন ধরেই পাকিস্তানের রাওয়ালপিন্ডির আদিয়ালা জেলের বাইরে তুমুল বিক্ষোভ চলছে। ইমরানের তিন বোন, নরিন খান, আলিমা খান ও উজমা খান দেখা করতে গিয়েছিলেন। তাদের দেখা করতে দেওয়া হয়নি। অভিযোগ, বিগত তিন সপ্তাহ ধরেই ইমরান খানের সঙ্গে দেখা করতে দেওয়া হচ্ছে না। জেলের ভিতরেই তাঁকে খুন করা হয়েছে বলে অভিযোগ করা হয়েছে।বিবৃতিতে ইমরানের স্বাস্থ্য সংক্রান্ত জল্পনাকে ‘ভিত্তিহীন’ বলে উড়িয়ে দেওয়া হয়েছে।

আরও পড়ুন: খোলা হল শেখ হাসিনার দুটি লকার, বাজেয়াপ্ত ৮৩২ ভরি সোনার গহনা

জেলের তরফে বিবৃতি জারি করে বলা হয়, “আদিয়ালা জেল থেকে ইমরান খানকে স্থানান্তরিত করার খবরে কোনও সত্যতা নেই। জেলে সম্পূর্ণ সুস্থ রয়েছেন ইমরান। পাক প্রতিরক্ষামন্ত্রী খোয়াজা আসিফ বলেছেন, ইমরান জেলে ভাল আছেন। ওঁর জন্য জেলে কী সব খাবার আসছে দেখুন। এই সব খাবার পাঁচতারা হোটেলেও পাওয়া যায় না। জেলে ইমরান টিভিতে নিজের পছন্দের চ্যানেল দেখতে পারেন বলেও জানিয়েছেন পাক প্রতিরক্ষামন্ত্রী। আমরা (জেলে) ঠান্ডা মেঝেতে শুতাম। জেলের খাবার খেতাম। জানুয়ারি মাসেও আমাদের মাত্র দু’টো কম্বল দেওয়া হত। গরম জল দেওয়া হত না।” ইমরান শীতে চওড়া খাট, পশমের কম্বল পাচ্ছেন বলে জানিয়েছেন তিনি।

দেখুন ভিডিও