বিশ্বজুড়ে ঝড় তুলেও মধ্যপ্রাচ্যে নিষিদ্ধ ‘ধুরন্ধর’

ওয়েব ডেস্ক: বক্স অফিসে ঝড় তুলেছে ‘ধুরন্ধর’ (Dhurandhar)। সফল হলেও বিতর্ক পিছু ছাড়ছে না!এমনকি, পাকিস্তান থেকেও এসেছে ইতিবাচক ও নেচিবাচক দুই প্রতিক্রিয়াই।এবার মধ্যপ্রাচ্যের দেশগুলিতে নিষিদ্ধ ‘ধুরন্ধর’? শোনা যাচ্ছে, এ বার পশ্চিম এশিয়ার দেশগুলিতে পুরোপুরি নিষিদ্ধ হতে চলেছে এই ছবি।আদিত্য ধরের এই ছবি পাকিস্তান-বিরোধী বলে খবর ছড়ায়। অতীতে এই ধরনের ছবি পশ্চিম এশিয়ার এই দেশগুলিতে মুক্তির অনুমতি পায়নি।

পঁচিশের বক্স অফিস নম্বরের নীরিখেও দৌড়ে অনেকটা এগিয়ে আদিত্য ধর পরিচালিত সিনেমা। মাত্র এক সপ্তাহেই জাতীয় স্তরে ২০০ কোটির ব্যবসা করে ফেলেছে, আর আন্তর্জাতিক আঙিনায় ৩০০ কোটি ছুঁইছুই ‘ধুরন্ধর’-এর। ছবিতে উঠে এসেছে পাকিস্তানের (Pakistan) লিয়ারি শহরের কথা। কীভাবে গ্যাংস্টারদের মধ্যে কোন্দল চলত, তা-ও দেখা গিয়েছে ছবিতে। পাকিস্তানের লিয়ারি শহরে একসময় গ্যাংস্টারদের মধ্যে অভিযান চালিয়েছিল ভারতীয় গোয়েন্দা সংস্থা ‘র’। সেই ঘটনা উঠে এসেছে ছবিতে। হিন্দি সিনেদুনিয়ার তারকারা প্রশংসায় ভরিয়ে দিচ্ছেন এই ছবিকে।এই ছবি ঘিরে তৈরি হয়েছে নানা বিতর্ক। এমনকি, পাকিস্তান থেকেও এসেছে ইতিবাচক ও নেতিবাচক দুই প্রতিক্রিয়া। এমন আবহে মধ্যপ্রাচ্যে মুক্তির আলো দেখতে পারল না ‘ধুরন্ধর’।বাহরিন, কুয়েত, ওমান, কাতার, সৌদি আরব ও আরবে এখনও মুক্তি পায়নি ‘ধুরন্ধর’। জানা গিয়েছে, উল্লিখিত দেশগুলিতে ছবি মুক্তির ছাড়পত্র পাওয়ার চেষ্টা করেছিলেন নির্মাতারা। কিন্তু কোনও দেশেই মেলেনি অনুমতি।

আরও পড়ুন:রেড সি ফিল্ম ফেস্টিভ্যালে নজর কাড়লেন আলিয়া ভাট!

অন্য খবর দেখুন