“ওদের সাহস নেই,” পাকিস্তানের বিশ্বকাপ খেলা নিয়ে বড় মন্তব্য রাহানের

ওয়েব ডেস্ক: ভারতে খেলতে আসতে নারাজ হওয়ার টি-২০ বিশ্বকাপ (ICC T20 World Cup 2025) থেকে বাদ পড়েছে বাংলাদেশ (Bangladesh)। তাদের পাশে দাঁড়িয়ে কি পাকিস্তানও (Pakistan) বিশ্বকাপ থেকে নিজেদের নাম তুলে নেবে? বিগত কয়েকদিন ধরেই এই চর্চা চলছে আন্তর্জাতিক ক্রিকেট মহলে। ইতিমধ্যে সে দেশের প্রধানমন্ত্রীর সঙ্গে এ নিয়ে আলোচনা করেছেন পিসিবি প্রধান। কিন্তু এখনও কোনও সিদ্ধান্ত জানানো হয়নি। আর এবার পাকিস্তানের টি-২০ বিশ্বকাপ খেলা নিয়ে বড় মন্তব্য করলেন ভারতের প্রাক্তন ক্রিকেটার অজিঙ্ক রাহানে (Ajinkya Rahane)।

সম্প্রতি এক ক্রীড়া ওয়েবসাইটকে দেওয়া এক সাক্ষাৎকারে রাহানে সাফ জানিয়ে দেন যে, টুর্নামেন্ট বয়কট করার মতো সাহস পাকিস্তান ক্রিকেট বোর্ডের নেই। তিনি বলেন, “আমি মনে করি না ওরা এটা করতে পারবে। বলার অনুমতি থাকলে বলি, ওদের সেই সাহস নেই। ওরা শেষ পর্যন্ত আসবেই।”

আরও পড়ুন: নতুন রেকর্ড রিঙ্কু সিং-এর! পিছনে ফেললেন কোহলিকে

এর মধ্যেই একাধিক সূত্র থেকে খবর মিলেছে যে, বাংলাদেশকে সমর্থন করে বিশ্বকাপ বয়কটের পথে হাঁটবে না পাকিস্তান। বরং পিসিবি-কে সেই রাস্তা না নেওয়ার পরামর্শ দেওয়া হয়েছে। আরও জানা যাচ্ছে, পাকিস্তান দল ইতিমধ্যেই শ্রীলঙ্কার কলম্বোর জন্য নাকি বিমানের টিকিটও বুক করে ফেলেছে। তবে এই বিষয়ে এখনও কিছু জানানো হয়নি পাকিস্তান ক্রিকেট বোর্ডের তরফে।

উল্লেখ্য, আইসিসি ও বিসিসিআইয়ের সঙ্গে হওয়া সমঝোতা অনুযায়ী, ভারত ও পাকিস্তান একে অপরের দেশে আইসিসি ইভেন্টে খেলবে না। সেই কারণে পাকিস্তান তাদের সমস্ত ম্যাচ খেলবে শ্রীলঙ্কার কলম্বো ও পাল্লেকেলেতে। বিশ্বকাপে গ্রুপ ‘এ’-তে পাকিস্তানের সঙ্গে একই গ্রুপে রয়েছে ভারত, আমেরিকা, নামিবিয়া ও নেদারল্যান্ডস।

দেখুন আরও খবর: